****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 11.martā **Nr.132**

 (prot. Nr.8, 4.§)

**Par grozījumiem Daugavpils pilsētas domes 2019. gada. 10. oktobra lēmumā nr. 602 „Par Daugavpils pilsētas pašvaldības iestādes „Daugavpils Marka Rotko mākslas centrs” maksas pakalpojumu cenrādi”**

Daugavpils pilsētas pašvaldības iestāde „Daugavpils Marka Rotko mākslas centrs” (turpmāk – DMRMC) saņēma AS „Tallink Latvija” (turpmāk Tallink) piedāvājumu noslēgt sadarbības līgumu, kur DMRMC „Club One” klientiem piedāvā priekšrocības, un Tallink sniedz informāciju par šo iespēju izmantošanu saviem klientiem.

Saskaņā ar šo līgumu DMRMC varētu piedāvāt „Club One” klientiem speciālās akcijas cenas, savukārt Tallink ievieto pamatinformāciju par DMRMC Tallink mājaslapā (www.tallink.lv) sadaļā „Club One sadarbības partneri Latvijā” un pēc iespējamības reklamē un informē par DMRMC piedāvājumu citos kanālos (drukas materiālos, sociālos medijos u.c.).

Ņemot vērā iepriekšminēto, pamatojoties uz likuma “Par pašvaldībām“ 21. panta pirmās daļas 14.punkta g) apakšpunktu, Daugavpils pilsētas domes 2013. gada 28. februāra noteikumiem “Noteikumi par Daugavpils pilsētas pašvaldības budžeta iestāžu sniegto maksas pakalpojumu izcenojumu noteikšanas un apstiprināšanas kārtību, maksas pakalpojumu ieņēmumu un izdevumu uzskaiti”, Daugavpils pilsētas domes Izglītības un kultūras jautājumu komitejas 2021.gada .marta atzinumu, Daugavpils pilsētas domes Finanšu komitejas 2021.gada .marta atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Daugavpils pilsētas domes 2019. gada 10. oktobra lēmuma nr.602 „Par Daugavpils pilsētas pašvaldības iestādes „Daugavpils Marka Rotko mākslas centrs” maksas pakalpojumu cenrādi” izdarīt sekojošo grozījumu:

Pielikumu Nr.1 papildināt ar punktiem 3.6. un 3.7. sekojošajā redakcijā

|  |  |  |  |  |  |
| --- | --- | --- | --- | --- | --- |
| **N.p.k.** | **Pakalpojumu veids** | **Mērvienība** | **Cena bez PVN, EUR** | **PVN, EUR** | **Cena ar PVN, EUR** |
| 3.6. | Ieejas biļete DMRMC apmeklējumam „Club One” klientiem:* **A, B, C, D sektori kopā**
 | **1 biļete** | **6.00** | **0\*** | **6.00** |
| 3.7. | Ieejas biļete DMRMC apmeklējumam „Club One” klientiem (Skolēni, studenti, pensionāri):* **A, B, C, D sektori kopā**
 | **1 biļete** | **3.00** | **0\*** | **3.00** |

1. Grozījums ir spēkā laika periodā no 2021.gada 15.marta līdz 2022.gada 31.decembrim.

|  |  |
| --- | --- |
| Domes priekšsēdētājs *(personiskais paraksts)*  |  I.Prelatovs |
|  |  |
|  |  |